Berlingske Tidende, 1834-07-03
The Times yttrer billig Indignation mod, at Lord Palmerston har tilladt General Moreno, en af Don Carlos's Ledsagere, at blive i Portsmouth, istedetfor at hænge eller drukne denne Blodhund. Uagtet vi indrømme Rigtigheden af hvad The Times, har sagt om Moren, saa vilde det dog være os kjært at erfare, ifølge hvilke Retsgrundsætninger General Morene kunde i England drages til Ansvar for Handlinger, han har udøvet som spansk Gouverneur, under sin lovmæssige Souverains, den afdøde Konge af Spaniens umiddelbare Autoritet. – Det egentlige Faktum er i Korthed Følgende: General Torrios og omtrent tredive andre Spaniere afseilede i Aaret 1831 fra Landet til Gibraltar i den Hensigt, at opvække en Jnsurrection modKong Ferdinand; og Hr. Boyd, en ung Jrlænder af anseet Familie ledsagede dem, beggeistret af en politisk Enthusiasme. De opholdt sig nogen Tid hemmeligt i Gibraltar. Paa den Spanske Regjerings Forestillinger dem angaaende gjorde Gibraltars Gouverneur, for at opfylde en god Naboes Pligter, adskillige Forsøg paa at opspore Torrios og hans Tilhængere, i den Hensigt at tvinge dem til at forlade Fæstningen, og ikke gjøre den til en Samlingsplads, hvorfra der en Jnvasion skulde skee i en fredelig Nabostat. Men Torrios, undgik Gouverneurens Eftersøgelser, ved at opholde sig snart paa det ene, snart paa det andet af de i Bugten liggende Skibe. General Moreno, dengang Gouverneur i Malaga, tog sin Tilflugt til en Krigslist, idet han hemmeligen sendte en spansk Oberst til Gibraltar, for at knytte Forbindelse med Torrios. Moreno gav Torros at forstaae, at han var rede til at forene sig med ham, og at reise Oprørsfanen, saasnart Torrios og hans Partie viste sig for Malagas Mure. Den ulykkelige Torrios og hans Tilhængere gik virkelig i Fælden. De seilede bort fra Gibraltar i den faste Overbeviisning at vorde modtagne af Moreno som Allierede og befriere, og i den Hensigt at gjøre Malaga til det Centralpunkt, hvorfra Jnsurrectionen skulde udbrede sig. De bragtes snart ud af deres Vildfarelse. Morenos Agent berettede dem, at to spanske Guarda Costas, skulde komme dem imede og ufortøvet forene sig med dem. De to GuardaCostas mødte dem, angreb dem, nødte dem til at forlade deres Fartøi og gaae i Land, hvor de søgte Tilflugt i en Forpagter gaard. Her kom Moreno dem imøde i Spidsen for en overlegen Magt, omringede Huset, tog dem tilfange og førte dem til Malaga, hvor de kastedes i Fængsel. Slutningen af denne Historie er snart fortalt; efter et Forhør pro forma, grusomt Fængsel, Legems- og Sjælslidelser, bleve de alle ihielskudte. Den engelske Consul i Malaga, Hr. Mark, anvendte Alt for at redde Hr. Boyds Liv, men forgiæves. Læserne ville i Morenos Adfærd see en Række Troløshed, Forræderie og Grusomhed. Men man bør ikke forglemme, at Torros og hans Tilhængere efter alle Nationers Love, havde forskyldt den yderste Straf. De bleve grebne med Vaaben i Hænderne, efterat være landede paa deres retmæssige Souverains Territorium i den aabenbare Hensigt at fremvirke en Jnsurrection. J ethvert Land, enten det regjeres af en Autorat eller en umiddelbar Nationalrepræsentation, ansees en saadan fjendtlig Demonstration mod den største Magt i Staden som et Forræderie, og straffes overeensstemmende dermed. Torrios's Hensigt var ingen Tvivl, underkastet. Hans Plan var lagt for han forlod England; men i Udførelsen af sit Forehavende blev han skaffet og forraadt. Enhver anden Regjering end Ferdinands vilde have afskyet Morenos Opførsel, skaanet Torris og hans Tilhængeres Liv, ikke fordi disse vare uskyldige, men fordi de saa nedrigt vare forraadte Lovens yderste Strænghed anvendtes; endog ikke den alykkelige Hr. Boyd, en ung Mand af store Forhaabninger, og en bedre Skjæbne værdig, undtoges fra Straffen.